40. szonett
Szerelmem, vedd minden szerelmemet:
S többed mivel lesz mint előbb vala?
Hisz mind a mim volt, régen a tied:
Nyersz-é hivebb szerelmet általa?
Ám vedd szerelem a mit szívem ad,
Vádam nem érhet hogyha elveszed,
Csak úgy ér vád, ha megcsalod magad,
S magadtól készakarva elveted.
Szép tolvaj, én e rablást megbocsátom,
Habár elrablod összes mindenem;
Szerelmi bú kinosb a szivbe, látom,
Mint nyílt gyülölség vágta sérelem.
        Te csalfa báj, kiben jó lesz a rosz is,
        Csak ellenem ne légy, bár ölsz, kinozsz is! 
Versek
Szonettek

en:Sonnet 40 (Shakespeare)
de:William Shakspeare's sämmtliche Gedichte/Sonett XL
fr:Sonnets de Shakespeare/40
ru:Сонет 40 (Шекспир/Гербель)